Pompeo: Ditët e pushtetit të Maduros janë të numëruara
Sekretari amerikan i Shtetit foli pas përpjekjes së dështuar të udhëheqësit të opozitës Juan Guaido për të përmbysur regjimin e tij.
Sekretari amerikan i Shtetit, Mike Pompeo tha të dielën se Presidenti venezuealian Nicolas Maduro po sundon vetëm për momentin, pavarësisht nga përpjekja e dështuar e javës së kaluar nga udhëheqësi i opozitës Juan Guaido për të përmbysur regjimin e tij. Kryediplomati amerikan i tha emisionit "This Week" të ABC News se ditët e Maduros si udhëheqës i Venezuelës, janë të numëruara por nuk dha ndonjë afat. , tha ai. Zoti Guaido, presidenti i përkohshëm i vetëshpallur i Venezuelës udhëhoqi mijëra vetë në rrugët e kryeqytetit, Karacas për dy ditë javën e kaluar, në shenjë proteste ndaj qeverisë socialiste të Maduros, por komandantët ushtarakë nuk iu përgjigjën thirrjes së tij për t’u bashkuar me të për të kërkuar përmbysjen e Maduros. Udheheqësit e opozitës mbajtën të dielën një memorial për pesë demonstrues që u vranë në përleshje me policinë gjatë protestave. thotë Alejandra Carreno, një mësuese nga Karakasi. Zoti Pompeo e hodhi poshtë sugjerimin se mosrealizimi i marrjes së kontrollit ishte një dështim i zbulimit amerikan. Ai nuk pranoi të përjashtonte mundësinë e një ndërhyrjeje ushtarake në Venezuelë. Por as zoti Pompeo as Presidenti Donald Trump nuk kanë thënë se në ç’rrethana Shtetet e Bashkuara mund të dërgojnë trupa. Ministri i Jashtëm rus, Sergey Lavrov tha se Shtetet e Bashkuara duhet “të heqin dorë nga planet e papërgjegjshme” për të përmbysur Maduron, gjatë një takimi të dielën me homologun venezuelian, Jorge Arreaza në Moskë. Zoti Pompeo i bëri thirrje Rusisë, si edhe Kubës dhe Iranit, që t’i japin fund mbështetjes për regjimin e Maduros.